**Фудбалската репрезентација на Хрватска** ја претставува Хрватска на меѓународните фудбалски натпреватувања и е под контрола на Фудбалскиот сојуз на Хрватска (HNS - *Hrvatski nogometni savez*). Формирана е 1990 година.

Призната од страна на ФИФА, фудбалската репрезентација на Хрватска во минатото одиграла деветнаесет натпревари за Бановина Хрватска и Независна Држава Хрватска во периодот помеѓу 1940 и 1944. Првиот натпревар го одиграла на 2 април 1940 година, кога ја победиле репрезентацијата на Швајцарија со 4-0 во Загреб. Подоцна со приклучувањето на Хрватска во Југославија оваа репрезентација била укината и Хрватска не настапувала самостојно, туку нејзините играчи играле за југословенската репрезентација.

Со распадот на Југославија, во 1990 Хрватска повторно формирала репрезентација (официјалното формирање), која во 1993 официјално станала членка на ФИФА и на УЕФА. Првиот официјален натпревар во рамките на денешната држава, Хрватска го одиграла на 5 јули 1992 против Австралија. За првпат во квалификациите за едно натпреварување Хрватска учествувала во квалификациите за Евро 1996 и се пласирала на ова натпреварување, стигнувајќи до четврт-финалето. Досега Хрватска има 4 настапи на Светските првенства, а најдобар резултат им е третото место во Франција 1998. На Европските првенства исто така досега настапила 4 пати, а најдобар резултат им е четврт-финале каде играле двапати во 1996 и 2008.

Најголемиот број домашни натпревари хрватската репрезентација ги игра во Загреб на Стадионот Максимир. Прекарот на репрезентацијата е *Огнените* или *Коцкестите* (по коцките во црвена и бела боја што ги имаат на дресот).

Историја
--------

### Период пред независноста

Фудбалот во Хрватска го донеле двајца англиски иселеници во Риека и Жупања во 1873 година. Во 1896 година бил донесе и официјалниот правилник на играта. До 1907 година биле формирани неколку локални фудбалски клубови. Според официјалните исторски пишани документи на ФИФА, својот прв (неофицијален) натпревар во историјата хрватската репрезентација го одиграла на 23 јуни 1907 година. Пред независноста, хрватските фудбалери играле за репрезентациите на Кралството Југославија (1919-1939) и Социјалистичка Федеративна Република Југославија (1945 - 1990), иако периодите на политички немири биле одиграни и неколку неофицијални натпревари.

Слика од првиот натпревар на хрватската репрезентација против Швајцарија на 2 април 1940.
Во 1940 година Јозо Јакоповиќ како капитен ја предводел неофицијалната фудбалска репрезентација на тогашната Бановина Хрватска во четири пријателски натпревари: две против Швајцарија и два против Унгарија. Така, својот прв официјален натпревар како независна држава Хрватска го одиграла на 2 април 1940 година во Загреб против Швајцарија и е завршен со победа на Хрватска од 4-0. По инвазијата на Силите на Оската Хрватскиот фудбалски сојуз на кратко станал активен приклучувајќи и се на ФИФА на 17 јули 1941 година под покровителство на Независна Држава Хрватска. Тогашната репрезентација чиј селектор бил Рудолф Хитрец одиграла севкупно петнаесет пријателски натпревари од кој четиринаесет како официјална членка на ФИФА. Првиот официјален натпревар како членка на ФИФА, Хрватска го забележала против Словачка на 8 септември во Братислава, играјќи нерешено 1-1. Следните натпревари се одиграле до 1945 година, кога Незавсна Држава Хрватска била укината и Хрватска официјално станала членка на СФРЈ со што ја загубила својата сопствена репрезентација и соработка со ФИФА.

### Во состав на Југославија

Главна статија: Фудбалска репрезентација на Југославија
Во периодот помеѓу 1945 и 1990 година, Хрватска се наоѓала во состав на СФРЈ и нејзините играчи настапувале за југословенската репрезентација. Најдобрите резултати на Југославија се четвртото место на Светското првенство 1962 во Чиле и второто место на Европското првенство 1968 во Италија: и во двете финалиња (во првиот случај се работи за мало финале, натпревар за трето место), репрезентацијата била поразен од страна на домаќините. Последниот натпревар кој го одиграла репрезентацијата на Југославија со хрватски играчи во својот состав бил оној против Шведска на 16 мај 1991 година, само неколку дена пред одржувањето на хрватскиот референдум за независност.

### Официјално основање

Во текот на 1990 година иако Хрватска сè уште била во состав на Југославија веќе била обновена хрватската фудбалска репрезентација, која својот прв натпревар во поновата историја го одиграла на 17 октомври 1990 против САД, на Стадионот Максимир и победила со резултат 2-1. Тој натпревар бил еден од трите во кој репрезентацијата ја водел првиот официјален селектор на хрватската фудбалска репрезентација Дражен Јерковиќ. Под негово водство репрезентацијата победила уште во два натпревари пред да станат нови селектори Станко Поклеповиќ и Влатко Марковиќ кој накратко ја воделе репрезентацијата. Натпреварот против САД исто така послужил за претставување на дресовите на хрватската репрезентација. 
Дизајнирани со помош на шаховски коцки со грбот кој се наоѓа на официјалното знаме на Република Хрватска, дресовите биле сметани за многу професионални и оригинални, и станале и еден од најпрепознатливите хрватски брендови генерално. Иако Хрватска сè уште била дел од СФРЈ до официјалното прогласување на независноста на 8 октомври 1991 година, овој состав веќе се сметал за официјалната фудбалска репрзентација на Хрватска.

Во средината на 1992 година Хрватскиот фудбалски сојуз (*ХНС*) го обновил членството во ФИФА, и е примен во членството на УЕФА. ФИФА не ги признала настапите на пред независноста на Хрватска па на официјалната ранг-список на ФИФА репрезентацијата тргнала од 125-тото место.

### Новата Хрватска *(1994-денес)*

За првпат во квалификациите за некое од големите натпреварувања Хрватска учествувала во квалификациите за Европското првенство 1996 под водство на тогашниот селектор Мирослав Блажевиќ, со што својот прв официјален натпревар (не сметајќи ги пријателските) го одиграла на 4 септември 1994 против Естонија во Талин, победувајќи со 2-0 со два гола на Давор Шукер. Откако во квалификациите го зазеле првото место со 23 бода (колку што имала и Италија, но Хрватска имала подобра гол-разлика), хрватите како дебитанти во квалификациите се пласирале на нивниот првиот голем меѓународен настан Европското првенство 1996 во Англија, каде ја минале групната фаза и биле елиминирани од Германија со 2-1 во четвртфиналето. Две години подоцна, Хрватска била најпријатното изненадување на Светското првенство 1998 во Франција: тие го освоиле третото место по поразот од домаќинот во полуфиналето и победата со 2-1 над Холандија во натпреварот за третото место. Напаѓачот Давор Шукер бил најдобар стрелец на првенството со шест постигнати гола.

Откако не успеала да се квалификува за Евро 2000, Хрватска учествувала на Светското првенство во 2002 во Јапонија и Јужна Кореја, но била елиминирана уште во првиот круг иако во второто коло од групната фаза го победиле некогашниот Светски шампион Италија со 1-2. На Европското првенство 2004 во Португалија, Хрватска го освоила третото место во својата група, со што била елиминирана (понатаму одат првите две репрезентации од секоја група) уште во првата фаза, а истото им се случило и на Светското првенство 2006 во Германија; притоа и на двете натпреварување не успеале да дојдат до победа во решавачките двобои со која би се пласирале понатаму *(на Европското против Англија пораз 2-4, а на Светското одиграле 2-2 со Австралија иако Хрватска двапати во натпреварот водела)*.

Фудбалерите на Хрватска на Светското првенство 2014 во Бразил.
Во квалификациите за Евро 2008, Хрватска двапати ја совладала Англија со 2-0 во Загреб (во октомври 2006) и со 2-3 на Новиот Вембли во Лондон (во ноември 2007 година). Резултатот од вториот натпревар меѓу двете репрезентации значел елиминација за Англија, на која и бил потребен само бод, со кој би се пласирала на завршницата од турнирот. Така, Хрватска се квалификувала на натпреварувањето заедно со Русија, освојувајќи дури 29 бода. Во завршницата на турнирот во Австрија и Швајцарија, Хрватска стигнала до четврт-финалето против Турција, каде загубила на пенали.

Елиминирана во квалификациите за Светското првенство 2010, Хрватска обезбедила настап на Европското првенство 2012, совладувајќи ја Турција во бараж-двомечот. Нивната авантура во Полска и Украина завршила во првиот круг со една победа (против Ирска), едно реми (со Италија) и еден пораз (во последното коло од Шпанија). Напаѓачот Марио Манџукиќ бил најдобар стрелец на првенството со 3 постигнати гола, заедно со уште 5 други играчи кој постигнале исто толку. Хрватска се квалификувала и за Светското првенство 2014 преку уште еден бараж, овој пат против Исланд. Во првиот натпревар на турнирот загубиле од домаќинот Бразил (со резултат од 3-1), а потоа славеле убедлива победа со 4-0 над Камерун: во одлучувачкиот натпревар за пласман во следната рунда *коцкестите* загубиле од Мексико со 3-1, со што отпаднале за сметка на нивните соперници од Северна Америка.

За време на квалификациите за ЕП 2016, каде што обезбедиле пласман како второпласирани во групата Х (зад Италија), на Хрватска и бил одземен еден бод за присуство на свастика на тревата за време на натпреварот против Италија игран на Пољуд во Сплит.

Настапи на големите турнири
---------------------------

### Настапи на Светските првенства

| *Светско првенство* |  | Квалификации за *Светско првенство* |
| --- | --- | --- |
| Домаќин/Година | Рунда | Поз. | ОН | П | Н | З | ДГ | ПГ | ОН | П | Н | З | ДГ | ПГ |
| 1930-1990 | Учествувале во состав на СФРЈ | Учествувале во состав на СФРЈ |
| САД 1994 | Не учествувале | Не учествувале |
|
| Франција 1998 | Трето место | 3 | 7 | 5 | 0 | 2 | 11 | 5 | 10 | 5 | 4 | 1 | 20 | 13 |
| Јужна Кореја Јапонија 2002 | Групна фаза | 23 | 3 | 1 | 0 | 2 | 2 | 3 | 8 | 5 | 3 | 0 | 15 | 2 |
| Германија 2006 | Групна фаза | 22 | 3 | 0 | 2 | 1 | 2 | 3 | 10 | 7 | 3 | 0 | 21 | 5 |
| ЈАР 2010 | Не се квалификувале | 10 | 6 | 2 | 2 | 19 | 13 |
| Бразил 2014 | Групна фаза | 19 | 3 | 1 | 0 | 2 | 6 | 6 | 12 | 6 | 3 | 3 | 14 | 9 |
| Русија 2018 | Ќе учествуваат во квалификациите | Ќе учествуваат во квалификациите |
|
| Катар 2022 |
| **Вкупно** | **4/20** | **16** | **7** | **2** | **7** | **21** | **17** | **50** | **29** | **15** | **6** | **89** | **42** |

### Настапи на Европските првенства

| Европски првенства |
| --- |
| Година | Рунда | Позиција | ОН | П | Н | З | ДГ | ПГ |
| 1960-1992 | Учествувале во состав на СФРЈ |
| Англија 1996 | Четврт-финале | 7-ми | 4 | 2 | 0 | 2 | 5 | 5 |
| Белгија Холандија 2000 | *Не се квалификувале* |
| Португалија 2004 | Групна фаза | 13-ти | 3 | 0 | 2 | 1 | 4 | 6 |
| Австрија Швајцарија 2008 | Четврт-финале | 5-ти | 4 | 3 | 1 | 0 | 5 | 2 |
| Полска Украина 2012 | Групна фаза | 10-ти | 3 | 1 | 1 | 1 | 4 | 3 |
| Франција 2016 | *Се квалификувале* |
| **Вкупно** | **Групна фаза** | **5/6** | **14** | **6** | **4** | **4** | **18** | **16** |

Играчи
------

Главна статија: Играчи на хрватската репрезентација
### Моментален Состав

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Бр. | Поз. | Играч | Год. | Настапи | Голови | Клуб |
| --- | --- | --- | --- | --- | --- | --- |
| 1 | ГМ | Иван Варгиќ | 15 март 1987 (1987-03-15) (36 г.) | 2 | 0 | Хрватска Риека |
| 12 | ГМ | Ловре Калиниќ | 3 април 1990 (1990-04-03) (33 г.) | 4 | 0 | Хрватска Хајдук Сплит |
| 23 | ГМ | Даниел Субашиќ | 27 октомври 1984 (1984-10-27) (38 г.) | 21 | 0 | Франција Монако |
|  |
|
| 2 | ОД | Шиме Врсаљко | 10 јануари 1992 (1992-01-10) (31 г.) | 19 | 0 | Италија Сасуоло |
| 3 | ОД | Иван Стриниќ | 17 јули 1987 (1987-07-17) (36 г.) | 35 | 0 | Италија Наполи |
| 5 | ОД | Ведран Чорлука | 5 февруари 1986 (1986-02-05) (37 г.) | 88 | 4 | Русија Локомотив Москва |
| 6 | ОД | Тин Једвај | 28 ноември 1995 (1995-11-28) (27 г.) | 3 | 0 | Германија Баер Леверкузен |
| 11 | ОД | Дарио Срна | 1 мај 1982 (1982-05-01) (41 г.) | 130 | 22 | Украина Шахтар Донецк *(Капитен)* |
| 13 | ОД | Гордон Шилденфелд | 18 март 1985 (1985-03-18) (38 г.) | 27 | 1 | Хрватска Динамо Загреб |
| 21 | ОД | Домагој Вида | 29 април 1989 (1989-04-29) (34 г.) | 38 | 1 | Украина Динамо Киев |
|  |
|
| 4 | СР | Иван Перишиќ | 2 февруари 1989 (1989-02-02) (34 г.) | 47 | 13 | Италија Интер |
| 7 | СР | Иван Ракитиќ | 10 март 1988 (1988-03-10) (35 г.) | 76 | 11 | Шпанија Барселона |
| 8 | СР | Матео Ковачиќ | 6 мај 1994 (1994-05-06) (29 г.) | 27 | 1 | Шпанија Реал Мадрид |
| 10 | СР | Лука Модриќ | 9 септември 1985 (1985-09-09) (37 г.) | 90 | 10 | Шпанија Реал Мадрид |
| 14 | СР | Марсело Брозовиќ | 16 ноември 1992 (1992-11-16) (30 г.) | 17 | 4 | Италија Интер |
| 15 | СР | Анте Чориќ | 14 април 1997 (1997-04-14) (26 г.) | 2 | 0 | Хрватска Динамо Загреб |
| 18 | СР | Марко Рог | 19 јули 1995 (1995-07-19) (28 г.) | 3 | 0 | Хрватска Динамо Загреб |
| 19 | СР | Милан Бадељ | 25 февруари 1989 (1989-02-25) (34 г.) | 20 | 1 | Италија Фјорентина |
|  |
|
| 9 | НП | Андреј Крамариќ | 19 јуни 1991 (1991-06-19) (32 г.) | 11 | 4 | Германија Хофенхајм 1899 |
| 16 | НП | Никола Калиниќ | 5 јануари 1988 (1988-01-05) (35 г.) | 29 | 11 | Италија Фјорентина |
| 17 | НП | Марио Манџукиќ | 21 мај 1986 (1986-05-21) (37 г.) | 66 | 24 | Италија Јувентус |
| 20 | НП | Марко Пјаца | 6 мај 1995 (1995-05-06) (28 г.) | 8 | 1 | Хрватска Динамо Загреб |
| 22 | НП | Дује Чоп | 1 февруари 1990 (1990-02-01) (33 г.) | 4 | 0 | Шпанија Малага |

 |

### Статистика на играчите

Последна промена 4 април 2016.

  Активни репрезентативци
#### Список на играчи со најмногу настапи

| # | Играч | Реп. кариера | Број на настапи | Број на голови | Прв настап |
| --- | --- | --- | --- | --- | --- |
|
| 1 | **Дарио Срна** | 2002-2016 | **134** | 22 | 20 ноември 2002 |
| 2 | Стипе Плетикосa | 1999-2014 | **114** | 0 | 10 февруари 1999 |
| 3 | Јосип Шимуниќ | 2001-2013 | **105** | 3 | 10 ноември 2001 |
| 4 | Ивица Олиќ | 2002-2015 | **104** | 18 | 13 февруари 2002 |
| 5 | Дарио Шимиќ | 1996-2008 | **100** | 3 | 10 март 1996 |
|
| 6 | Лука Модриќ | 2006- | **94** | 10 | 1 март 2006 |
|
| 7 | Ведран Чорлука | 2006– | **93** | 4 | 16 август 2006 |
| 8 | Роберт Ковач | 1999-2009 | **84** | 0 | 28 април 1999 |
| 9 | Нико Ковач | 1996–2008 | **83** | 14 | 11 декември 1996 |
|
| 10 | Иван Ракитиќ | 2007- | **81** | 13 | 8 септември 2007 |
| Роберт Јарни | 1990-2002 | **81** | 1 | 22 декември 1990 |
| Нико Крањчар | 2004-2013 | **81** | 16 | 18 август 2004 |

За целосниот список појдете на тука.

* Дарио СрнаДарио Срна
* Стипе ПлетикосаСтипе Плетикоса
* Роберт КовачРоберт Ковач
* Лука МодриќЛука Модриќ
* Нико КрањчарНико Крањчар

#### Список на играчи со најмногу постигнати голови

| # | Играч | Реп. кариера | Бр. голови | Бр. настапи | ПГПН |
| --- | --- | --- | --- | --- | --- |
| 1 | **Давор Шукер** | 1990-2002 | **45** | 69 | 0.652 |
| 2 | Едуардо да Силва | 2004-2014 | **29** | 64 | 0.453 |
|
| 3 | Марио Манџукиќ | 2007- | **28** | 65 | 0.323 |
| 4 | Дарио Срна | 2002-2016 | **22** | 129 | 0.162 |
| 5 | Ивица Олиќ | 2002-2015 | **20** | 104 | 0.192 |
| 6 | Нико Крањчар | 2004-2013 | **16** | 81 | 0.197 |
|
| Иван Перишиќ | 2011- | **16** | 54 | 0.266 |
| 8 | Горан Влаовиќ | 1992-2002 | **15** | 52 | 0.288 |
| 9 | Нико Ковач | 1996-2008 | **14** | 83 | 0.168 |
| 10 | Младен Петриќ | 2001-2013 | **13** | 45 | 0.289 |

За целосниот список појдете на тука.

* Давор ШукерДавор Шукер
* Едуардо да СилваЕдуардо да Силва
* Ивица ОлиќИвица Олиќ
* Марио МанџукиќМарио Манџукиќ
* Младен ПетриќМладен Петриќ
* Звонимир БобанЗвонимир Бобан

Селектори
---------

* Дражан Јерковиќ 1990-1991
* Станко Поклеповиќ 1992
* Влатко Марковиќ 1993
* Мирослав Блажевиќ 1994-2000
* Мирко Јозиќ 2000-2002
* Отто Бариќ 2002-2004
* Златко Крањчар 2004-2006
* Славен Билиќ 2006-2012
* Игор Штимац 2012-2013
* Нико Ковач 2013-2015
* Анте Чачиќ 2015-*денес*

Дресови
-------

Амблемот на Хрватскиот фудбалски сојуз на дресот на хрватската фудбалска репрезентација.
Првиот официјален дрес на хрватската фудбалска репрезентација го дизајнирал академскиот сликар Мирослав Шутеј во 1990 година. Иако малку е променет откако спонзор станал Nike, дресот воглавно го задржал националниот идентитет. Исто така, шаховницата присутна на официјалниот грб на Република Хрватска, како и надресот на фудбалската репрезентација се користи се почесто и на дресовите во останатите спортови - било екипни или поединачни.

### Дресови низ историјата


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 




**1990 - Првиот коцкест дрес**
 | 




**1996–1997Прв дрес**
 | 




**1998–2000Прв дрес**
 | 




**2002–2004Прв дрес**
 | 




**2004–2006Прв дрес**
 | 




**2006–2008Прв дрес**
 | 




**2008–2010Прв дрес**
 | 




**2010–2012Прв дрес**
 | 




**2012–2014Прв дрес**
 | 




**2014–2016Прв дрес**
 | 




**2016–Прв дрес**
 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 




**1940 - Првиот официјален дрес**
 | 




**1996–1997 Втор дрес**
 | 




**1998–2000Втор дрес**
 | 




**2002–2004Втор дрес**
 | 




**2004–2006Втор дрес**
 | 




**2006–2008Втор дрес**
 | 




**2008–2010Втор дрес**
 | 




**2010–2012Втор дрес**
 | 




**2012–2014Втор дрес**
 | 




**2014–2016Втор дрес**
 | 




**2016–Втор дрес**
 |

Надворешни врски
----------------

* Официјална страна (англиски) (хрватски)
* Официјална страна на навивачите (хрватски)
* Хрватската репрезентација на RSSSF *(Last updated 29 March 2011)*

Наводи
------

1. 1 2 3  Kramarsic, Igor/Puric, Bojan. „Croatia International matches". rsssf.com. Посетено на 14. srpnja 2008. Проверете ги датумските вредности во: `|accessdate=` (help)CS1-одржување: повеќе имиња: список на автори (link)
2. 1 2 3  „Goal Programme - Croatian Football Federation - 2006". FIFA.com. 17. srpnja 2008. Архивирано од изворникот на 2010-05-10. Посетено на 4. rujna 2008. Проверете ги датумските вредности во: `|accessdate=, |date=` (help)
3. ↑  Bach, N. Nenad (23. studenog 2007). „In 1880 local Croatian young men began to play football in Zupanja". Croatian World Network. Посетено на 6. rujna 2008. Проверете ги датумските вредности во: `|accessdate=, |date=` (help)
4. ↑  (чешки) SK Slavia Praha
5. ↑  Ramet 2005. str. 171
6. 1 2  „Povijest Hrvatskog Nogometnog Saveza" (хрватски). H-R. 25. rujna 2007. Посетено на 19. августa 2008. Проверете ги датумските вредности во: `|accessdate=, |date=` (help)
7. ↑  „Yugoslavia National Team List of Results 1990-1999". rsssf.com. Посетено на 19. srpnja 2008. Проверете ги датумските вредности во: `|accessdate=` (help)
8. ↑  „Aljosa Asanovic - International appearances". rsssf.com. Посетено на 20. srpnja 2008. Проверете ги датумските вредности во: `|accessdate=` (help)
9. ↑  „архивска копија". Архивирано од изворникот на 2012-07-28. Посетено на 2016-04-04.
10. ↑  „Croatia - International matches 1990-1995". rsssf.com. Посетено на 18. srpnja 2008. Проверете ги датумските вредности во: `|accessdate=` (help)
11. ↑  „Croatia Marks Independence Day for First Time". Southeast European times. Посетено на 21. srpnja 2008. Проверете ги датумските вредности во: `|accessdate=` (help)
12. ↑  „Croatia - FIFA World Rankings". FIFA.com. Архивирано од изворникот на 2012-06-08. Посетено на 11. августa 2008. Проверете ги датумските вредности во: `|accessdate=` (help)
13. ↑  Claudio Lenzi (21 ноември 2007). lagazzettadellosport.it (уред.). „Dramma Inghilterra: fuori Passano Svezia e Turchia" (италијански). Посетено на 29 март 2015.[*мртва врска*]
14. ↑  goal.com, уред. (25 мај 2013). „Mandzukic si racconta sognando la Champions: "Al Bayern grazie a Magath, devo stare più attento ai gialli"" (италијански). Посетено на 28 март 2015.
15. 1 2  *Croatia - Record International Players, rsssf.com*; пристапено: 11 април 2014.
16. ↑  *Дарио Срна - Century of International Appearances, rsssf.com*; пристапено: 11 април 2014.
17. ↑  *Дарио Срна, hns-cff.hr*; пристапено: 11. April 2014.
18. ↑  *Давор Шукер - Goals in International Matches, rsssf.com*; пристапено: 11 април 2014.
19. ↑  *Давор Шукер, hns-cff.hr*; пристапено: 11 април 2014.

|  |  |  |  |
| --- | --- | --- | --- |
| 

| * п
* р
* у
Фудбалски репрезентации во Европа (УЕФА) |
| --- |
|  |
| Австрија · Албанија · Англија · Андора · Азербејџан · Белгија · Белорусија · Босна и Херцеговина · Бугарија · Велс · Германија · Гибралтар · Грузија · Грција · Данска · Ерменија · Естонија · Израел · Ирска · Исланд · Италија · Казахстан · Кипар · Косово · Латвија · Лихтенштајн · Литванија · Луксембург · Македонија · Малта · Молдавија · Норвешка · Полска · Португалија · Романија · Русија · Сан Марино · Северна Ирска · Словачка · Словенија · Србија · Турција · Украина · Унгарија · Фарски Острови · Финска · Франција · Холандија · Хрватска · Црна Гора · Чешка · Шведска · Швајцарија · Шкотска · Шпанија |

 |